b'\n_START_ARTICLE_\nKim Kardashian\n_START_SECTION_\nFamilia \xc8\x99i via\xc8\x9ba timpurie\n_START_PARAGRAPH_\nKim Kardashian s-a n\xc4\x83scut pe 21 octombrie 1980 \xc3\xaen Los Angeles, California, \xc3\xaen familia lui Robert Kardashian \xc8\x99i Kris (n\xc4\x83scut\xc4\x83 Houghton). Ea are o sor\xc4\x83 mai mare, Kourtney, o sor\xc4\x83 mai mic\xc4\x83, Khlo\xc3\xa9, \xc8\x99i un frate mai mic Rob. Mama lor este de descenden\xc8\x9b\xc4\x83 olandez\xc4\x83, englez\xc4\x83, irlandez\xc4\x83 \xc8\x99i sco\xc8\x9bian\xc4\x83, iar tat\xc4\x83l lor este un american de origine armean\xc4\x83. Dup\xc4\x83 ce p\xc4\x83rin\xc8\x9bii s\xc4\x83i au divor\xc8\x9bat \xc3\xaen 1991, mama ei s-a rec\xc4\x83s\xc4\x83torit din nou \xc3\xaen acela\xc8\x99i an, cu Caitlyn Jenner, pe atunci numit Bruce (Jenner \xc8\x99i-a schimbat prenumele \xc3\xaen Caitlyn din cauza schimb\xc4\x83rii de sex \xc3\xaen 2015) \xe2\x80\x93 un medaliat cu aur la proba de decatlon de la Olimpiada de var\xc4\x83 din anul 1976. Prin mariajul lor, Kim a c\xc4\x83p\xc4\x83tat noi fra\xc8\x9bi-vitregi: Burton "Burt", Brandon \xc8\x99i Brody; \xc8\x99i sora vitreg\xc4\x83 Casey; plus dou\xc4\x83 noi surori din mariaj: Kendall \xc8\x99i Kylie Jenner._NEWLINE_\xc3\x8en adolescen\xc8\x9b\xc4\x83 a \xc3\xaenv\xc4\x83\xc8\x9bat la Marymount High School, o \xc8\x99coal\xc4\x83 romano-catolic\xc4\x83 de fete din Los Angeles. \xc3\x8en 1994, tat\xc4\x83l lor l-a reprezentat pe juc\xc4\x83torul de fotbal american \xc8\x99i actor O. J. Simpson \xc3\xaen cazul cazul unui presupus omor comis de acesta. Simpson este na\xc8\x99ul lui Kim Kardashian. Tat\xc4\x83l lui Kim a murit \xc3\xaen 2003 din cauza cancerului.\n_START_SECTION_\nVia\xc8\x9ba personal\xc4\x83\n_START_PARAGRAPH_\nKardashian a fost implicat\xc4\x83 \xc3\xaentr-o rela\xc8\x9bie romantic\xc4\x83 cu Nick Lachey, Ray J, Ben Roethlisberger,  Nick Cannon \xc8\x99i Damon Thomas._NEWLINE_Ea a divor\xc8\x9bat de produc\xc4\x83torul Damon Thomas \xc3\xaen 2004 \xc8\x99i este fondatoarea DASH, un magazin de mod\xc4\x83 din Calabasas, California._NEWLINE_\xc3\x8en prezent este c\xc4\x83s\xc4\x83torit\xc4\x83 cu Kanye West \xc8\x99i \xc3\xaempreun\xc4\x83 au  patru copii, pe North, Saint, Chicago \xc8\x99i Psalm\n_START_SECTION_\nApari\xc8\x9biile media\n_START_PARAGRAPH_\nPrincipala surs\xc4\x83 de publicitate pentru Kardashian este prietenia cu Paris Hilton._NEWLINE_Ca \xc8\x99i Hilton, Kardashian a fost surprins\xc4\x83 de c\xc4\x83tre revistele de scandal pentru interesul fa\xc8\x9b\xc4\x83 de c\xc3\xa2nt\xc4\x83re\xc8\x9bul Justin Timberlake. Existen\xc8\x9ba unei \xc3\xaenregistr\xc4\x83ri video \xc3\xaen care Kardashian este surprins\xc4\x83 \xc3\xaen diferite ipostaze sexuale \xc3\xaempreun\xc4\x83 cu fostul ei partener Ray J, a adus-o \xc3\xaen aten\xc8\x9bia revistelor \xc3\xaen anul 2007. \xc3\x8enregistrarea video a fost cump\xc4\x83rat\xc4\x83 de Vivid Video \xc3\xaen 2007 pentru suma de 1 milion de dolari de o surs\xc4\x83 "neidentificat\xc4\x83". \xc3\x8enainte de lansarea acestui film pentru adul\xc8\x9bi Kardashian \xc8\x99i-a anun\xc8\x9bat inten\xc8\x9bia de a cere desp\xc4\x83gubiri \xc8\x99i de a cere oprirea distribuirii acestui film.  Aceasta a fost prima confirmare public\xc4\x83 de existen\xc8\x9b\xc4\x83 a \xc3\xaenregistr\xc4\x83rii, pe care mai devreme o infirmase. \xc3\x8en ciuda eminentului proces, distribuitorii de filme porno au permis comandarea \xc3\xaen avans a casetei video \xc3\xaen februarie 2007 . Kardashian  apare pe coperta edi\xc8\x9biei din februarie/martie a revistei Complex magazine \xc8\x99i este model pentru produsele Christopher Brian.'